METODE I STRATEGIJE / ANALIZE I GRAFIČKI PRIKAZI

**TABELA POJMOVA**

Koristan način vizualne organizacije informacija nakon diskusije je korištenje tabele pojmova, naročito kada vršimo poređenje tri ili više stavki ili problema. Tabela se načini tako da se vertikalno upišu stavke koje se porede, a horizontalno neko obilježje prema kojem se vrši poređenje (ili obratno). Na primjer, korištenjem tabele pojmova moglo bi se uporediti nekoliko zanimanja:

|  |  |  |  |  |
| --- | --- | --- | --- | --- |
|  | Obrazovanje | Alati | Zadovoljstvo | Prihodi |
| Ljekar |  |  |  |  |
| Slikar |  |  |  |  |
| Bravar |  |  |  |  |

Tabele pojmova se mogu osmisliti kao aktivnost za razrednu diskusiju, i zahtijevaju prethodno istraživanje (u ovom slučaju zanimanja).

**PRIMJER PRIMJENE**

**Azra Saračević**

**Tema dana:** Prirodno-geografske odlike BiH

**Nastavni predmet:** Moja okolina

**Nastavna jedinic**a: Reljefna obilježja

**Razred**: četvrti

**Šta je potrebno prije primjene**

Prije primjene ove tehnike:

* nastavnik/ca treba poznavati predznanja učenika o određenoj temi
* pripremiti dovoljno informacija (tekst, enciklopedije, pristup internetu, novinski članak i sl.) koje će omogućiti učenicima da opisuju i porede određene pojave (pojmove) ili dijelove neke pojave (pojma)
* potaknuti učenike da navode primjere koje će moći potkrijepiti činjenicama
* učenici bi trebali znati diskutovati (navoditi kvalitetne primjere, uvažavati različita mišljenja i ideje...)

**Primjer primjene**

Nakon obrade reljefnih obilježja u BiH potaknuti učenike na razrednu diskusiju o karakteristikama, sličnostima i razlikama, prednostima i ograničenjima različitih reljefnih cjelina. Primjena tehnike je efikasnija ukoliko nastavnik demonstrira proces pripreme teme za pisanje pomoću tabele pojmova, tako da učenici jasno vide kako se to radi.

Učenike podijeliti u parove, objasniti zadatak i kako da nacrtaju tabelu. Uspravno pišu nazive reljefnih cjelina, a vodoravno stavke koje se porede. Nakon što parovi završe zadatak izvještavaju o rezultatima. Analiziramo, dopunjavamo, sređujemo podatke i zapisujemo ih u zajedničku tabelu.

|  |
| --- |
| **TABELA POJMOVA** |
|  | **Obilježja** | **Uslovi za život ljudi** | **Uticaj na izbor zanimanja** | **Turizam** |
| **Ravničarski reljef** |  |  |  |  |
| **Brežuljkasti reljef** |  |  |  |  |
| **Brdsko-planinski reljef** |  |  |  |  |
| **Planinski reljef** |  |  |  |  |
| **Primorski reljef** |  |  |  |  |

**Dodatne ideje za primjenu:**

Tabele pojmova se mogu osmisliti kao aktivnost za razrednu diskusiju o svim temama.

* + Zanimanja
	+ Godišnja doba
	+ Likovi iz priče
	+ Voće/povrće
	+ Životne zajednice